da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da da da en da da de da da en da da da da da da da da da da da da da da da da da da en da da da da da da da da sq da da da it it it pt it en it ro sq hbs_lat en es it it pt en it it it it it da da da it en it en lt ro ro pt it fr da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Forkølelsessår - Find information på Medicin.dk
Sex er dejligt, men kan desværre overføre kønssygdomme. Hvordan undgår du at blive smittet? Og ikke mindst smitte andre?
Læs mere om Tema om kønssygdomme
Sundhedsstyrelsens vejledning om smitsomme sygdomme hos børn og unge
Forkølelsessår (herpes labialis) er en betændelse, som skyldes herpesvirus. Forkølelsessår sidder oftest på læberne.
Et udbrud af forkølelsessår begynder gerne med, at det stikker og prikker i huden. Derefter får du små blærer, som senere bliver til skorper. Et udbrud varer som regel 7-10 dage.
Forkølelsessåret kommer ofte igen det samme sted. Det mest almindelige sted er på læberne, men forkølelsessår kan også sidde andre steder på kroppen.
Et forkølelsessår heler på lidt over 1 uge og efterlader ikke ar.
Alle kan få forkølelsessår. Tre ud af fire danskere har haft forkølelsessår, og cirka hver tredje får forkølelsessår igen og igen, tit det samme sted på læben.
Du er som regel blevet smittet som barn; derefter gemmer virus sig og "sover" i dine nerverødder. Det kan så blive vækket op på ny, fx efter en forkølelse (heraf navnet "forkølelsessår") eller en  influenza. Det kan også være efter, du har opholdt  dig meget i solen, da kraftigt sollys kan give udbrud.
Når du har et herpes-udbrud, kan du smitte andre. Du smitter ved, at noget væske fra blærerne/såret kommer på en andens hud eller læbe. Det kan ske enten ved kys eller ved, at du piller i såret og derefter rører ved en andens læber (slimhinde). Undgå at smitte andre, dvs. du skal ikke kysse, når du har forkølelsessår, og du skal lade være med at pille i det.
Læs artiklen om "Håndvask eller sprit?"
Forkølelsessår kan også smitte ved oralsex, eller hvis du har virus på fingrene, så den smittede får herpes på kønsorganerne med herpesvirus type I. Se også Tema om kønssygdomme.
Hvad er årsagen til forkølelsessår?
Forkølelsessår skyldes betændelse med herpes simplex type I-virus.
Lægen kan som regel stille diagnosen uden at tage prøver - ud fra sårets udseende og det, at såret kommer igen samme sted.
Hvis der er tvivl, kan lægen tage noget materiale fra såret med en vatpind og sende det til et laboratorium. Efter et par dage kan laboratoriet sige, om det er et forkølelsessår.
Specielle forhold hos børn
Et barn bliver som regel smittet ved at blive kysset af en voksen, der har et forkølelsessår. Den voksne kan også have pillet sig i såret og dermed have virus på fingrene. Pas derfor på med at smitte børn, hvis du har forkølelsessår. Når du får det første forkølelsessår, kan udbruddet være meget voldsomt, og du kan få sår inde i munden.
Læs Sundhedsstyrelsens vejledning om smitsomme sygdomme hos børn og unge.
Hvad kan du selv gøre?
Hvis du ved, at du får udbrud af forkølelsessår af kraftigt sollys, kan du bruge solcreme med en høj beskyttelsesfaktor.
Når du mærker, at du er ved at få et udbrud, kan du smøre stedet med en creme, der modvirker herpesvirus. Jo tidligere, du begynder at bruge cremen, jo bedre virker den.
Hvis du har haft et meget kraftigt udbrud, eller du har meget hyppige udbrud, kan det være nødvendigt, at du får tabletter mod sygdommen.
Herpesvirus, som bl.a. giver forkølelsessår og sår på kønsorganerne, kan behandles med aciclovir eller valaciclovir.
Andre midler mod forkølelsessår
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø